pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลระบุนายกรัฐมนตรีสั่งการผู้ที่เกี่ยวข้องให้จัดประชุม ครม. สัญจรในพื้นที่ 6 ภูมิภาค
วันพุธที่ 21 มิถุนายน 2560
โฆษกรัฐบาลระบุนายกรัฐมนตรีสั่งการผู้ที่เกี่ยวข้องให้จัดประชุม ครม. สัญจรในพื้นที่ 6 ภูมิภาค
พลโท สรรเสริญ แก้วกําเนิด โฆษกประจําสํานักนายกรัฐมนตรี  ระบุนายกรัฐมนตรีสั่งการผู้ที่เกี่ยวข้องให้กลับมาจัดประชุม ครม. สัญจร เน้นในพื้นที่ 6 ภูมิภาค
วันนี้ ( 20 มิ.ย. 60) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่ง พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องที่นายกรัฐมนตรีสั่งการต่อที่ประชุม ครม. ว่า นายกรัฐมนตรีต้องการให้ผู้ที่เกี่ยวข้องกลับมาดําเนินการจัดประชุมคณะรัฐมนตรี (ครม.) สัญจร ซึ่งภายใต้การบริหารราชการแผ่นดินของรัฐบาลปัจจุบัน ได้เคยมีการจัดประชุมครม. สัญจร ครั้งแรกที่จังหวัดประจวบคีรีขันธ์ และครั้งที่ 2 จัดประชุมฯ ที่จังหวัดเชียงใหม่ จากนั้นได้ว่างเว้นการจัดประชุมครม. สัญจรมาระยะหนึ่ง แต่ระหว่างที่ไม่ได้มีการจัดประชุมครม. สัญจร นายกรัฐมนตรีและคณะรัฐมนตรี ได้มีการเดินทางลงพื้นที่ เพื่อตรวจติดตามการดําเนินงานตามนโยบายของรัฐบาลในภูมิภาคต่าง ๆ อย่างต่อเนื่อง อย่างไรก็ตามวันนี้ นายกรัฐมนตรี มีความประสงค์ที่จะให้หน่วยงานและผู้ที่เกี่ยวข้องกลับมาดําเนินการจัดการประชุม ครม. สัญจรเหมือนเช่นที่ผ่านมา โดยให้ความสําคัญกับ 6 ภูมิภาคของประเทศไทย ประกอบด้วย ภาคเหนือ กลาง ตะวันออกเฉียงเหนือ ใต้ ภูมิภาคในบริเวณพื้นที่เขตเศรษฐกิจพิเศษ EEC หรือระเบียงเศรษฐกิจภาคตะวันออก และในพื้นที่สามจังหวัดชายแดนภาคใต้และ 4 อําเภอจังหวัดสงขลา ส่วนจะจัดประชุม ครม. สัญจรพื้นที่ใดในภูมิภาคดังกล่าวจะมีการพิจารณาตามความเหมาะสมต่อไป
พร้อมกันนี้ นายกรัฐมนตรี ได้สั่งการให้รัฐมนตรีว่าการกระทรวง และรัฐมนตรีช่วยว่าการกระทรวง รวมถึงผู้บริหารและข้าราชการระดับสูงของกระทรวง ทบวง กรมต่าง ๆ ลงพื้นที่ใน 6 ภูมิภาค โดยบูรณาการทํางานร่วมกันทุกหน่วยงานอย่างเป็นระบบ ให้ได้ผลงานที่เป็นรูปธรรมที่ชัดเจนไม่ใช่เป็นเพียงการดําเนินกิจกรรมใดกิจกรรมหนึ่งแล้วจบเท่านั้น แต่ต้องลงพื้นที่ไปพบปะรับฟังความคิดเห็นจากประชาชนในพื้นที่โดยตรง ตลอดจนรับฟังปัญหาอุปสรรคและข้อขัดข้องต่าง ๆ ที่ต้องการให้รัฐบาลดําเนินการ เพื่อนําไปสู่การแก้ไขปัญหาในพื้นที่อย่างแท้จริง รวมทั้ง ต้องทําความเข้าใจกับข้าราชการในระดับพื้นที่ เพื่อให้เกิดความมั่นใจว่า การสื่อความหมาย คําสั่ง และนโยบายจากส่วนกลางที่ลงไปยังผู้ปฏิบัติงานคนสุดท้ายในพื้นที่ไม่ได้ผิดเพี้ยนไป ซึ่งหากสามารถดําเนินการได้ตามนี้เชื่อมั่นว่า ปัญหาต่าง ๆ ที่เกิดจากการบิดเบือนข้อมูลจากส่วนกลาง การร้องเรียนและร้องทุกข์ของประชาชน หรือการที่ประชาชนต้องการให้รัฐบาลช่วยดูแลแก้ไขปัญหาเรื่องหนึ่งเรื่องใดเป็นพิเศษต่าง ๆ เหล่านี้จะลดลง
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สิ่งที่ประชาชนทุกคนควรปฏิบัติอย่างต่อเนื่องคืออะไร แม้ว่าจะไม่พบผู้ป่วยในประเทศเป็นเวลานาน
วันเสาร์ที่ 15 สิงหาคม 2563
สิ่งที่ประชาชนทุกคนควรปฏิบัติอย่างต่อเนื่องคืออะไร แม้ว่าจะไม่พบผู้ป่วยในประเทศเป็นเวลานาน
ควรทําอย่างไรบ้างนะ
รัฐบาลไทย-ข่าวทำเนียบรัฐบาล-สธ.ส่งแพทย์ ทันตแพทย์ เภสัชกรจบใหม่กว่า 3,000 คน ลงดูแลสุขภาพประชาชน
วันพฤหัสบดีที่ 18 พฤษภาคม 2560
สธ.ส่งแพทย์ ทันตแพทย์ เภสัชกรจบใหม่กว่า 3,000 คน ลงดูแลสุขภาพประชาชน
กระทรวงสาธารณสุข ปฐมนิเทศแพทย์ ทันตแพทย์ เภสัชกรจบใหม่กว่า 3,000 คน ก่อนปฏิบัติงาน พร้อมฝากทุกคนยึดค่านิยมองค์กร MOPH เป็นแนวทางในการดําเนินงานคํานึงถึงประชาชนเป็นหลัก เป็นตัวแทนของกระทรวงสาธารณสุขในการดูแลประชาชนให้มีสุขภาพดี
กระทรวงสาธารณสุข ปฐมนิเทศแพทย์ ทันตแพทย์ เภสัชกรจบใหม่กว่า 3,000 คน ก่อนปฏิบัติงาน พร้อมฝากทุกคนยึดค่านิยมองค์กร MOPH เป็นแนวทางในการดําเนินงานคํานึงถึงประชาชนเป็นหลัก เป็นตัวแทนของกระทรวงสาธารณสุขในการดูแลประชาชนให้มีสุขภาพดี
วันนี้ (18 พฤษภาคม 2560) ที่ศูนย์การประชุมอิมแพ็ค เมืองทองธานี จ.นนทบุรี ศ.คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข เป็นประธานพิธีเปิดอบรมปฐมนิเทศ และให้โอวาทแก่แพทย์ ทันตแพทย์ และเภสัชกร ผู้ให้สัญญาชดใช้ทุนของกระทรวงสาธารณสุข ที่สําเร็จการศึกษาปี 2560 จํานวน 3,131 คน ประกอบด้วย แพทย์ 2,120 คน ทันตแพทย์ 660 คน และเภสัชกร 351 คน เพื่อเตรียมความพร้อม สร้างความเข้าใจในทิศทางนโยบายของกระทรวงสาธารณสุขในการพัฒนาระบบบริการสุขภาพ และสร้างขวัญกําลังใจบุคลากรใหม่ก่อนไปปฏิบัติงาน
ศ.คลินิก เกียรติคุณ นายแพทย์ปิยะสกลกล่าวต่อว่า กระทรวงสาธารณสุขมีเป้าหมายการทํางาน คือประชาชนสุขภาพดี เจ้าหน้าที่มีความสุข ระบบสุขภาพยั่งยืน ดังนั้นแพทย์ ทันตแพทย์ และเภสัชกรที่จบใหม่ เสมือนเป็นตัวแทนของกระทรวงสาธารณสุข ที่จะได้สัมผัสและดูแลประชาชนทุกพื้นที่ ขอให้บุคลากรทั้ง 3 วิชาชีพ ทุกคนได้จดจําและยึดค่านิยมองค์กร MOPH เป็นแนวทางการดําเนินงาน ปลูกฝังในจิตวิญญาณ จะทําให้ขับเคลื่อนงานต่าง ๆ ไปถึงเป้าหมายประชาชนสุขภาพดี ทั้งนี้ ค่านิยมองค์กรกระทรวงสาธารณสุข ประกอบด้วย M : Mastery เป็นนายตนเอง ต้องชนะใจตนเองรับผิดชอบในวิชาชีพ ต้องเป็นผู้นําด้านสุขภาพที่ดี เอาชนะความโลภ โกรธ หลงให้ได้ O : Originality สรรค์สร้างสิ่งใหม่ ใช้เทคโนโลยี สร้างนวัตกรรมที่เป็นประโยชน์ต่อประชาชน
P : People centered ใส่ใจประชาชน ยึดประชาชนเป็นศูนย์กลางในการทํางานทุกอย่างทําเพื่อประชาชนสุขภาพดี ดังคําสอนของสมเด็จพระมหิตลาธิเบศร อดุลยเดชวิกรม พระบรมราชชนกที่ “ขอให้ถือประโยชน์ส่วนตนเป็นที่สอง ประโยชน์ของเพื่อนมนุษย์เป็นกิจที่หนึ่งลาภทรัพย์และเกียรติยศ จะตกมาแก่ท่านเอง ถ้าท่านทรงธรรมะแห่งวิชาชีพไว้ให้บริสุทธิ์” ในการทํางานคําพูดเป็นสิ่งสําคัญต้องพูดจริง พูดถูกเวลา พูดมีประโยชน์ คําพูดต้องไม่มีโทสะ และพูดด้วยความเมตตา เพื่อสร้างความเข้าใจที่ถูกต้องและลดปัญหาการถูกฟ้องร้อง H: Humility ถ่อมตนอ่อนน้อม ปฏิบัติตัว และใช้คําพูดที่ดี โน้มน้าวให้ประชาชนปฏิบัติตามคําแนะนําในการดูแลสุขภาพ
ขณะนี้จํานวนบุคลากรทางการแพทย์ของกระทรวงสาธารณสุขยังขาดแคลนมาก จากข้อมูลทรัพยากรสาธารณสุข ปี 2558 ปัจจุบันมีแพทย์ในสังกัดกระทรวงสาธารณสุข 18,258 คน เฉลี่ยแพทย์ 1 คน ดูแลประชากร 2,035 คน การให้บริการที่เหมาะสมที่สุดคือ 1 ต่อ 800 คน เช่นเดียวกับทันตแพทย์ มี 5,189 คน ให้บริการประชาชนอัตรา 1: 9,352 คน ซึ่งการให้บริการที่เหมาะสมคือ 1: 500 คน บุคลากร 2 สายงานนี้จึงมีภาระงานหนัก กระทรวงสาธารณสุขได้เร่งการผลิตเพิ่มและดูแลระบบสวัสดิการ ความก้าวหน้าต่าง ๆ ให้ทํางานอย่างมีความสุข เพื่อรักษาบุคลากรไว้ในระบบให้นานที่สุด
การปฐมนิเทศแพทย์ ทันตแพทย์และเภสัช ของกระทรวงสาธารณสุขครั้งนี้ เน้นการแลกเปลี่ยนเรียนรู้ประสบการณ์ของแพทย์ ทันตแพทย์และเภสัชจากรุ่นพี่ในแต่ละเขตสุขภาพ และทําความเข้าใจบริบทพื้นที่ที่จะไปปฏิบัติงาน โดยจะเริ่มปฏิบัติงานตั้งแต่วันที่ 22 พฤษภาคม 2560 เป็นต้นไป
รัฐบาลไทย-ข่าวทำเนียบรัฐบาล-รอง นรม.วิษณุฯ เป็นประธานการประชุมคณะกรรมการ กองทุนพัฒนาสื่อปลอดภัยและสร้างสรรค์ ครั้งที่ 2/2561
วันศุกร์ที่ 2 มีนาคม 2561
รอง นรม.วิษณุฯ เป็นประธานการประชุมคณะกรรมการ กองทุนพัฒนาสื่อปลอดภัยและสร้างสรรค์ ครั้งที่ 2/2561
รอง นรม.วิษณุฯ เป็นประธานการประชุมคณะกรรมการ กองทุนพัฒนาสื่อปลอดภัยและสร้างสรรค์ ครั้งที่ 2/2561  ซึ่งมีมติเห็นชอบในหลักการ (ร่าง) ประกาศฯ เรื่อง การเปิดรับข้อเสนอโครงการหรือกิจกรรม เพื่อขอรับทุนสนับสนุน พ.ศ. 2561
วันนี้ (2 มีนาคม 2561) เวลา 13.30 น. ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานการประชุมคณะกรรมการ กองทุนพัฒนาสื่อปลอดภัยและสร้างสรรค์ ครั้งที่ 2/2561 ซึ่งมีสาระการประชุม ดังนี้
ที่ประชุมได้พิจารณาและมีมติเห็นชอบในหลักการ (ร่าง) ประกาศคณะกรรมการกองทุนพัฒนาสื่อปลอดภัย และสร้างสรรค์ เรื่อง การเปิดรับข้อเสนอโครงการหรือกิจกรรม เพื่อขอรับทุนสนับสนุน จากกองทุนฯ ประจําปี พ.ศ.2561 ทั้งนี้ จะประกาศให้ประชาชนรับทราบอย่างเป็นทางการในเร็ว ๆ นี้อีกครั้ง
นอกจากนี้ที่ประชุมได้พิจารณาและมีมติเห็นชอบในหลักการ (ร่าง) โครงสร้างองค์กร และกรอบอัตรากําลังตามโครงสร้างใหม่ ของสํานักงานกองทุนพัฒนาสื่อปลอดภัยและสร้างสรรค์ เกี่ยวกับข้อบังคับคณะกรรมการกองทุนฯ ว่าด้วยส่วนงานภายในของสํานักงานกองทุนฯ พ.ศ. 2559 ข้อ 4 โดยให้จัดแบ่งส่วนงานภายในของสํานักงาน ดังนี้ 1. ฝ่ายอํานวยการ 2. ฝ่ายกฎหมาย 3. ฝ่ายนโยบายและยุทธศาสตร์ 4. ฝ่ายพัฒนาสื่อปลอดภัยและสร้างสรรค์ และ 5. ฝ่ายส่งเสริมการมีส่วนร่วม
ตอนท้ายของการประชุม ได้พิจารณาและมีมติเห็นชอบในหลักการ เรื่องการขอให้กองทุนพัฒนาสื่อปลอดภัยและสร้างสรรค์ เป็นหน่วยงานของรัฐตามกฎหมายว่าด้วยความรับผิดทางละเมิดของเจ้าหน้าที่ ทั้งนี้ ฝ่ายเลขาการฯจะสรุปรายละเอียดเพิ่มเติมอีกครั้ง และนําเสนอสํานักงานคณะกรรมการกฤษฎีกาตามระเบียบข้อกฎหมายของรัฐบาลอีกครั้งต่อไป
.......................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส. ร่วมชมงานอุ่นไอรัก คลายความหนาว "สายน้ำแห่งรัตนโกสินทร์"
วันพุธที่ 19 ธันวาคม 2561
รมว.ทส. ร่วมชมงานอุ่นไอรัก คลายความหนาว "สายน้ําแห่งรัตนโกสินทร์"
รมว.ทส. ร่วมชมงานอุ่นไอรัก คลายความหนาว "สายน้ําแห่งรัตนโกสินทร์"
รมว.ทส. ร่วมชมงานอุ่นไอรัก คลายความหนาว "สายน้ําแห่งรัตนโกสินทร์"
วานนี้ (18 ธันวาคม 2561) เวลา 17.00 น. นายกรัฐมนตรี (พลเอก ประยุทธย์ จันทร์โอชา) และภริยา พร้อมด้วยคณะรัฐมนตรีและคู่สมรสคณะรัฐมนตรี แต่งชุดไทยย้อนยุค เยี่ยมชมงานอุ่นไอรัก คลายความหนาว "สายน้ําแห่งรัตนโกสินทร์" ณ พระลานพระราชวังดุสิต โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) แต่งชุดไทยร่วมกับคณะรัฐมนตรีถ่ายภาพหมู่่บริเวณหน้าพระที่นั่งไอศวรรย์ทิพยอาสน์จําลอง และถ่ายภาพหมู่ที่หน้าเรือพระที่นั่งสุพรรณหงส์ ก่อนเยี่ยมชมนิทรรศการต่างๆภายในงาน อาทิ นิทรรศการพระมหากรุณาธิคุณต่อสายน้ํา นิทรรศการจิตอาสาพระราชทาน เราทําความดีด้วยหัวใจ ร้านจิตอาสา 904
รัฐบาลไทย-ข่าวทำเนียบรัฐบาล-มาตรการผ่อนคลายระยะที่ 3 มีการปรับระยะเวลาการประกาศเคอร์ฟิวอย่างไร ??
วันศุกร์ที่ 5 มิถุนายน 2563
มาตรการผ่อนคลายระยะที่ 3 มีการปรับระยะเวลาการประกาศเคอร์ฟิวอย่างไร ??
มาตรการผ่อนคลายระยะที่ 3 มีการปรับเวลาเคอร์ฟิวอย่างไร ??
Q :มาตรการผ่อนคลายระยะที่ 3 มีการปรับระยะเวลาการประกาศเคอร์ฟิวอย่างไร??
A :มีการปรับเวลาห้ามออกนอกเคหสถาน จากเวลา 23.00 – 04.00 น. มาเป็นเวลา 23.00-03.00 น.
รัฐบาลไทย-ข่าวทำเนียบรัฐบาล-พลเอก ธนะศักดิ์ ปฏิมาประกร เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
วันพุธที่ 19 ธันวาคม 2561
พลเอก ธนะศักดิ์ ปฏิมาประกร เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
พลเอก ธนะศักดิ์ ปฏิมาประกร เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี
วันนี้ (วันที่ 19 ธันวาคม 2561) เวลา 10.00 น. พลเอก ธนะศักดิ์ ปฏิมาประกร รองหัวหน้าคณะรักษาความสงบแห่งชาติ และประธานกรรมการที่ปรึกษาผู้ทรงคุณวุฒิพิเศษของนายกรัฐมนตรี ได้เป็นประธานในการประชุมคณะกรรมการที่ปรึกษาผู้ทรงคุณวุฒิพิเศษของนายกรัฐมนตรี ณ ศูนย์ประชุมกระทรวง วัฒนธรรม ชั้น 8
การประชุมในวันนี้ คณะกรรมการฯ ได้เชิญนายวีระ โรจน์พจนรัตน์ รัฐมนตรีว่าการกระทรวง วัฒนธรรม มาบรรยายพิเศษในหัวข้อเรื่อง การจัดกิจกรรมด้านวัฒนธรรมของกระทรวงวัฒนธรรม เพื่อส่งเสริมบทบาทของประเทศไทยในฐานะประธานอาเซียนในปี พ.ศ. 2562 โดยรัฐมนตรีว่าการกระทรวงวัฒนธรรม ได้เน้นว่า ปี 2562 สมควรจัดเป็นปีวัฒนธรรมอาเซียน โดยการยกระดับความร่วมมือของกลุ่มประเทศอาเซียน เช่นการจัดกิจกรรม ASEAN TO THE WORLD โดยมีวัตถุประสงค์เพื่อเพิ่มบทบาทด้านวัฒนธรรมของไทยและอาเซียน ให้โดดเด่นมากยิ่งขึ้นในเวทีโลก ซึ่งการดําเนินกิจกรรมดังกล่าว ได้รับการสนับสนุนงบประมาณจากกองทุนวัฒนธรรมอาเซียน โดยจะมีการเปิดตัวปีวัฒนธรรมอาเซียนในเดือนมกราคม ประกอบด้วยกิจกรรมต่าง ๆ ตลอดทั้งปี เช่น กิจกรรม ASEAN STREET FOOD ในเดือนกุมภาพันธ์ การเปิดตัวภาพยนตร์แอนิเมชัน เรื่อง รามเกียรติ์ในเดือนมีนาคม และจัดทําหนังสือมรดกโลกของอาเซียนฉบับภาษาอังกฤษในเดือนเมษายน นอกจากกิจกรรมตามแผนงานข้างต้นแล้ว ในวันที่ 29 ธันวาคม 2561 จะมีการจัดขบวนอัญเชิญพระบรมสารีริกธาตุจากประเทศต่าง ๆ 12 ประเทศ และจัดกิจกรรมสวดมนต์ข้ามปีถวายพระราชกุศล เสริมสิริมงคลทั่วโลก
คณะกรรมการฯได้มีมติรับทราบแผนงานและกิจกรรมของกระทรวงวัฒนธรรม เพื่อใช้เป็นแนวทางเพื่อส่งเสริมบทบาทของประเทศไทยในฐานะประธาน อาเซียนในปี 2562 ซึ่งจะได้นําเสนอนายกรัฐมนตรี เพื่อพิจารณาสั่งการต่อไป
รัฐบาลไทย-ข่าวทำเนียบรัฐบาล-ทส.ผุดศูนย์ปฏิบัติการพิทักษ์ป่า (ศปก.พป.) เพื่อแก้ไขปัญหาการบุกรุกทำลายทรัพยากรป่าไม้
วันศุกร์ที่ 28 เมษายน 2560
ทส.ผุดศูนย์ปฏิบัติการพิทักษ์ป่า (ศปก.พป.) เพื่อแก้ไขปัญหาการบุกรุกทําลายทรัพยากรป่าไม้
ทส.ผุดศูนย์ปฏิบัติการพิทักษ์ป่า (ศปก.พป.) เพื่อแก้ไขปัญหาการบุกรุกทําลายทรัพยากรป่าไม้
ตลอดระยะเวลาเกือบ 3 ปี ที่ คสช. และรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ได้ให้ความสําคัญในการแก้ไขปัญหาการบุกรุกทําลายทรัพยากรป่าไม้ของประเทศ อย่างต่อเนื่อง เพื่อดําเนินการกับกลุ่มผู้บุกรุก และแสวงประโยชน์ในการใช้พื้นที่ป่าไม้โดยมิชอบอย่างเด็ดขาด
กระทรวงทรัพยากรธรรมชาติและสิ่งแวดล้อม เป็นหน่วยงานหลักในการ บูรณาการการปฏิบัติร่วมกับหน่วยงานที่เกี่ยวข้อง เพื่อแก้ไขปัญหาดังกล่าว โดยร่วมกับ กอ.รมน., กระทรวงมหาดไทย กระทรวงกลาโหม กระทรวงเกษตรและสหกรณ์ กรมสอบสวนคดีพิเศษ สํานักงานคณะกรรมการป้องกันและปราบปรามการทุกจริตในภาครัฐ สํานักงานป้องกันและปราบปรามการฟอกเงิน เป็นต้น ซึ่งที่ผ่านมาสามารถดําเนินการทวงคืนผืนป่า ได้แล้วจํานวน 349,000.76 ไร่ ฟื้นฟูพื้นที่ป่าไม้ จํานวน 212,498.37 ไร่ มาตรการหนึ่งที่พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้สั่งการให้หน่วยงานที่เกี่ยวข้องดําเนินการ เพื่อให้การบริหารจัดการและแก้ไขปัญหาดังกล่าว มีศูนย์กลางในการประสานการปฏิบัติที่มีคุณภาพ มีความยั่งยืน และมีการนําเทคโนโลยีสมัยใหม่ เข้ามาช่วยเหลือในการวิเคราะห์ และติดตามผลการปฏิบัติได้อย่างมีประสิทธิภาพ คือ การจัดตั้ง "ศูนย์ปฏิบัติการพิทักษ์ป่า (ศปก.พป.)" ขึ้น ประกอบด้วย กรมอุทยานแห่งชาติ สัตว์ป่า และพันธุ์พืช กรมป่าไม้ กรมทรัพยากรทางทะเลและชายฝั่ง โดยมีการเชื่อมโยงเป็นเครือข่ายกับ ศูนย์ปฏิบัติการของ กอ.รมน., เหล่าทัพ, สํานักงานตํารวจแห่งชาติ และฝ่ายปกครอง โดยมีหน้าที่ดําเนินการเกี่ยวกับ
1. มุ่งเน้นในพื้นที่ที่ล่อแหลมต่อการบุกรุกทําลายทรัพยากรป่าไม้ที่มีนายทุนหรือผู้มีอิทธิพลอยู่เบื้องหลัง
2. คดีที่เกี่ยวข้องกับการบุกรุกพื้นที่ป่า รวมถึงการออกเอกสารสิทธิที่ดินที่มิชอบด้วยกฎหมายในพื้นที่ป่าไม้
3. การทําไม้มีค่าที่กระทําเป็นขบวนการเพื่อลักลอบไปจําหน่ายต่างประเทศ
4. การลักลอบมีหรือค้าสัตว์ป่า ​
5. ลดกลุ่มอิทธิพลที่เกี่ยวกับเครือข่ายการลักลอบตัดไม้ทําลายป่า ​ ทั้งนี้ การดําเนินการของ ศปก.พป. จะอยู่ภายใต้การกํากับของ "คณะอนุกรรมการขับเคลื่อนการพิทักษ์ป่า" ซึ่งประกอบด้วยผู้บริหารจากทุกหน่วยงานที่เกี่ยวข้อง เพื่อให้การปฏิบัติของ ศปก.พป. มีเป้าหมาย และทิศทางที่ชัดเจน มีความสุภาพ โปร่งใส เป็นธรรม และไม่เลือกปฏิบัติ บนพื้นฐานของการรักษาผลประโยชน์ของชาติ
รัฐบาลไทย-ข่าวทำเนียบรัฐบาล-สธ.หนุนคงมาตรการ ป้องกันโควิด 19 ระบาด หลังผ่อนปรน [กระทรวงสาธารณสุข]
วันอาทิตย์ที่ 17 พฤษภาคม 2563
สธ.หนุนคงมาตรการ ป้องกันโควิด 19 ระบาด หลังผ่อนปรน [กระทรวงสาธารณสุข]
สธ.หนุนคงมาตรการ ป้องกันโควิด 19 ระบาด หลังผ่อนปรน
กระทรวงสาธารณสุข เร่งค้นหาผู้ติดเชื้อเชิงรุก นําเข้าสู่ระบบรักษา พร้อมสนับสนุนทุกภาคส่วน ให้คงมาตรการระดับองค์กร และบุคคล เพื่อลดความเสี่ยงการแพร่ระบาดโควิด 19 ภายหลังรัฐบาลผ่อนปรนมาตรการทางสังคมภาคบังคับ แนะกลุ่มเสี่ยง และบุคลากรทางการแพทย์ฉีดวัคซีนไข้หวัดใหญ่ ช่วยแพทย์วินิจฉัยแยกอาการระหว่างไข้หวัดใหญ่และโควิด 19 ง่ายขึ้น
บ่ายวันนี้ (16 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธนรักษ์ ผลิพัฒน์ รองอธิบดีกรมควบคุมโรค กล่าวว่า หลังรัฐบาลได้ผ่อนปรนมาตรการทางสังคมภาคบังคับ ทําให้กลุ่มกิจการต่างๆ สามารถเปิดให้บริการเพิ่มเติม อาทิ ห้างสรรพสินค้า ร้านอาหาร ฟิตเนส คลินิกเวชกรรม คลินิกทันตกรรม เป็นต้น โดยหน่วยงานทั้งภาครัฐและเอกชนคงมาตรการของกระทรวงสาธารณสุขไว้ในการลดความเสี่ยงและการแพร่ระบาดของโรคโควิด 19 ควรสนับสนุนให้คนทํางานที่บ้าน เหลื่อมเวลาทํางาน นําเทคโนโลยีมาใช้ในการทํางาน เช่น ธุรกรรมออนไลน์ ประชุมทางไกล เป็นต้น ภาคประชาชนให้ยึดมาตรการระดับบุคคล เช่น กลุ่มเสี่ยง ผู้สูงอายุ ที่จะมีอาการรุนแรงควรหลีกเลี่ยงการออกจากบ้านโดยไม่จําเป็น หลีกเลี่ยงการพบปะหรือชุมนุมและยังคงต้องป้องกันตนเอง สวมหน้ากาก ล้างมือ ขณะเดียวกันกระทรวงสาธารณสุข ยังคงเข้มมาตรการ ป้องกัน ควบคุม ค้นหาผู้ป่วยเชิงรุก และนําเข้าสู่ระบบการรักษา นอกจากนี้ยังเฝ้าระวังกลุ่มผู้ป่วยปอดอักเสบ บุคลากรทางการแพทย์ ผู้สูงอายุ และในกลุ่มที่ป่วยด้วย
นายแพทย์ธนรักษ์ กล่าวต่อว่า ขณะนี้เข้าสู่ฤดูฝน โรคที่พบได้บ่อย คือ โรคไข้เลือดออกและไข้หวัดใหญ่ ซึ่งอาจสร้างความสับสนให้กับประชาชน เนื่องจากทั้ง 2 โรค มีไข้เหมือนกับโรคโควิด 19 แต่โรคไข้เลือดออกจะมีไข้สูง ผื่นจุดสีแดง ขึ้นตามตัว มีความแตกต่างจากโรคโควิด 19 ส่วนไข้หวัดใหญ่จะมีคล้ายกับอาการโรคโควิด 19 คือ มีไข้ มีอาการของโรคระบบทางเดินหายใจ สิ่งที่สําคัญ คือการป้องกันไม่ให้เกิดการระบาดของโรคไข้เลือดออกและโรคไข้หวัดใหญ่ เพื่อลดจํานวนผู้ป่วยที่ต้องเข้ารับการรักษาในโรงพยาบาล โดยขอให้ประชาชนช่วยกันดูแล กําจัดแหล่งเพาะพันธุ์ลูกน้ํายุงลาย ซึ่งเป็น
สําหรับโรคไข้หวัดใหญ่ ซึ่งมีอาการคล้ายโรคโควิด 19 นั้น เพื่อให้แพทย์ผู้รักษาสามารถจําแนกได้ง่ายขึ้น ประชาชนไม่เกิดความสับสน ขอเชิญชวนประชาชน 7 กลุ่มเสี่ยง ได้แก่ 1.หญิงตั้งครรภ์อายุครรภ์ 4 เดือนขึ้นไป 2.เด็กอายุ 6 เดือนถึง 2 ปี 3.ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน) 4.บุคคลอายุ 65 ปีขึ้นไป 5.ผู้พิการทางสมองที่ช่วยเหลือตัวเองไม่ได้ 6.โรคธาลัสซีเมียและผู้ติดเชื้อ HIV ที่มีอาการ 7.ผู้ที่เป็นโรคอ้วน และบุคลากรทางการแพทย์ เข้ารับการฉีดวัคซีนป้องกันโรคไข้หวัดใหญ่ ได้ที่สถานพยาบาลใกล้บ้าน
“ส่วนข้อกังวลถ้าฉีดวัคซีนไข้หวัดใหญ่ จะทําให้มีโอกาสติดเชื้อโรควิด 19 ได้ง่ายขึ้น ขอยืนยันว่าไม่เป็นความจริง การฉีดวัคซีนไข้หวัดใหญ่นั้นจะช่วยสร้างคุ้มภูมิกันร่างกาย ช่วยป้องกันโรค และลดความรุนแรงของโรคไข้หวัดใหญ่ได้” นายแพทย์ธนรักษ์ กล่าว
********************************* 16 พฤษภาคม 2563
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ลงพื้นที่ติดตามความคืบหน้า โครงการเพิ่มประสิทธิภาพโครงข่ายอินเทอร์เน็ตระหว่างประเทศ สู่การเป็นศูนย์กลางการแลกเปลี่ยนข้อมูลดิจิทัลของภูมิภาค ของ กสท.
วันพุธที่ 31 ตุลาคม 2561
รมว.กระทรวงดิจิทัลฯ ลงพื้นที่ติดตามความคืบหน้า โครงการเพิ่มประสิทธิภาพโครงข่ายอินเทอร์เน็ตระหว่างประเทศ สู่การเป็นศูนย์กลางการแลกเปลี่ยนข้อมูลดิจิทัลของภูมิภาค ของ กสท.
รมว.กระทรวงดิจิทัลฯ
p.p1 {margin: 0.0px 0.0px 10.0px 0.0px; text-align: justify; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-align: justify; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ลงพื้นที่ตรวจเยี่ยมและรับฟังความคืบหน้าโครงการเคเบิลใต้น้ํา และระบบ CAT EDI ของบริษัท กสท โทรคมนาคม จํากัด (มหาชน) หรือ CAT ณ ด่านแม่สาย จังหวัดเชียงราย เมื่อวันที่ 29 ตุลาคม 2561 โดย CAT ได้ดําเนินโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศการเพิ่มประสิทธิภาพโครงข่ายอินเทอร์เน็ตระหว่างประเทศสู่การเป็นศูนย์กลางการแลกเปลี่ยนข้อมูลดิจิทัลของภูมิภาค (ASEAN Digital Hub) ยกระดับโครงข่ายเชื่อมต่อระหว่างประเทศของประเทศไทย ให้สามารถรองรับความต้องการที่เพิ่มขึ้น มีเสถียรภาพและความจุเพียงพอ สามารถรองรับความต้องการของประเทศไทยรวมถึงประเทศเพื่อนบ้าน ซึ่งเป็นผลให้เกิดการผลักดันประเทศไทยเป็นศูนย์กลางการแลกเปลี่ยนข้อมูลดิจิทัลของภูมิภาคอาเซียน
****************************
รัฐบาลไทย-ข่าวทำเนียบรัฐบาล-ประชาชนผู้ใช้สิทธิบัตรทอง ได้รับสิทธิในการรักษาโรคไวรัสโควิด-19 หรือไม่ ??
วันพฤหัสบดีที่ 2 เมษายน 2563
ประชาชนผู้ใช้สิทธิบัตรทอง ได้รับสิทธิในการรักษาโรคไวรัสโควิด-19 หรือไม่ ??
สิทธิบัตรทองรักษาโรคไวรัสโควิด-19 หรือไม่ ?
Q : ประชาชนผู้ใช้สิทธิบัตรทอง ได้รับสิทธิในการรักษาโรคไวรัสโควิด-19 หรือไม่ ??
A : ได้ โดยหากพบว่ามีอาการเข้าข่ายสงสัยว่าติดเชื้อไวรัสโควิด-19 ให้รีบไปตรวจที่โรงพยาบาลตามสิทธิของแต่ละบุคคล กรณีอยู่นอกพื้นที่ตามสิทธิบัตรทองให้ไปที่โรงพยาบาลของรัฐ เมื่อแพทย์วินิจฉัยว่าเป็นผู้เสี่ยงติดเชื้อโรคโควิด-19 จะถูกส่งตัวรักษาตามกระบวนการของกระทรวงสาธารณสุข โดยไม่เสียค่าใช้จ่าย
รัฐบาลไทย-ข่าวทำเนียบรัฐบาล-ปลัด ก.อุตฯ ร่วมประชุมคณะกรรมการอำนวยการขับเคลื่อนเศรษฐกิจภาคอุตสาหกรรม
วันพุธที่ 29 สิงหาคม 2561
ปลัด ก.อุตฯ ร่วมประชุมคณะกรรมการอํานวยการขับเคลื่อนเศรษฐกิจภาคอุตสาหกรรม
ปลัด ก.อุตฯ ร่วมประชุมคณะกรรมการอํานวยการขับเคลื่อนเศรษฐกิจภาคอุตสาหกรรม
เมื่อวันที่ 28 สิงหาคม 2561นายพสุ โลหารชุน ปลัดกระทรวงอุตสาหกรรม เข้าร่วมประชุมคณะกรรมการอํานวยการขับเคลื่อนเศรษฐกิจภาคอุตสาหกรรม ครั้งที่ ๒-๒/๒๕๖๑ พร้อมด้วย นายศิริรุจ จุลกะรัตน์ นายทองชัย ชวลิตพิเชฐ รองปลัดกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายนายสุพันธุ์ มงคลสุธี ประธานสภาอุตสาหกรรมแห่งประเทศไทย และคณะผู้บริหารกระทรวงอุตสาหกรรม เข้าร่วม ณ ห้อง Boardroom ศูนย์การประชุมแห่งชาติสิริกิติ์
รัฐบาลไทย-ข่าวทำเนียบรัฐบาล-“อนุทิน” ยืนยันโยกย้ายข้าราชการระดับสูง เป็นไปตามวาระและความเหมาะสม
วันพุธที่ 4 กันยายน 2562
“อนุทิน” ยืนยันโยกย้ายข้าราชการระดับสูง เป็นไปตามวาระและความเหมาะสม
รองนายกรัฐมนตรีและรัฐมนตรีว่าการกระทรวงสาธารณสุข ยืนยันโยกย้ายตามวาระและความเหมาะสม ให้มีการหมุนเวียนตามภารกิจหน้าที่ มั่นใจผู้บริหารทุกคนมีศักยภาพในการทํางานเพื่อประโยชน์ของกระทรวงสาธารณสุข ไม่ว่าอยู่ในตําแหน่งใด
รองนายกรัฐมนตรีและรัฐมนตรีว่าการกระทรวงสาธารณสุข ยืนยันโยกย้ายตามวาระและความเหมาะสม ให้มีการหมุนเวียนตามภารกิจหน้าที่ มั่นใจผู้บริหารทุกคนมีศักยภาพในการทํางานเพื่อประโยชน์ของกระทรวงสาธารณสุข ไม่ว่าอยู่ในตําแหน่งใด
วันนี้ (4 กันยายน 2562) ที่สํานักงานปลัดกระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า การโยกย้ายผู้บริหารระดับสูงครั้งนี้เป็น ตามวาระ เป็นการสับเปลี่ยนหมุนเวียนตามภาระหน้าที่ ที่ต้องดําเนินการรวดเร็วเพื่อให้การดําเนินงานของกระทรวงสาธารณสุขต่อเนื่อง คนที่ได้รับการแต่งตั้งใหม่จะได้เตรียมตัวรับงานในตําแหน่งที่มอบหมาย เช่น นายแพทย์ธเรศ กรัษนัยรวิวงศ์ จากเลขาธิการสํานักงานคณะกรรมการอาหารและยา (อย.) ได้รับมอบหมายให้เป็นอธิบดีกรมสนับสนุนบริการสุขภาพ (สบส.) เพื่อทํางานของกระทรวงอีกด้านคือ การพัฒนาศักยภาพ อสม. ค่าตอบแทน อสม. ให้ อสม.เป็นหมอประจําบ้าน งานสนับสนุนการส่งเสริมสุขภาพ รวมทั้งการจัดการผู้รับเหมาก่อสร้างที่ทิ้งงาน ซึ่งอยู่ภายใต้การทํางานของ กรม สบส. ส่วน นายแพทย์ไพศาล ดั่นคุ้ม จากรองปลัดกระทรวงสาธารณสุข ได้รับมอบหมายให้ดํารงตําแหน่งเลขาธิการ อย. ซึ่งทั้ง 2 ท่าน มีประสบการณ์ในการทํางานในกรมที่มอบหมาย ผมมั่นใจและมองเห็นศักยภาพว่าทั้ง 2 ท่านทํางานต่อได้ทันที
สําหรับนายแพทย์ณรงค์ สายวงศ์ ผู้ตรวจราชการกระทรวง เขตสุขภาพที่ 9 ซึ่งเดิมดํารงตําแหน่งรองอธิบดีกรมอนามัย ให้เป็นรองปลัดกระทรวงสาธารณสุข และนายแพทย์ยงยศ ธรรมวุฒิ นายแพทย์ทรงคุณวุฒิ (ด้านเวชกรรมป้องกัน) เคยดํารงตําแหน่งเลขานุการรัฐมนตรีว่าการกระทรวงสาธารณสุข นายแพทย์สาธารณสุขจังหวัด และผู้อํานวยการโรงพยาบาล ให้เป็นรองปลัดกระทรวงสาธารณสุข โดยทั้งสองท่านถือเป็นผู้ที่มีประสบการณ์ในด้านการบริหารงาน
“ส่วนที่มีกระแสว่าการโยกย้ายครั้งนี้ มาจากประเด็นกัญชา ผมยืนยันว่าเรื่องกัญชาเป็นแค่เรื่องหนึ่งของการดําเนินงานตามนโยบายของ รมว.สธ. ไม่เกี่ยวกับการโยกย้าย ถึงเวลาก็สับเปลี่ยนโยกย้ายการทํางานกันตามวาระ ให้มีการหมุนเวียนตามภารกิจ หน้าที่ ยืนยันว่าการแต่งตั้งโยกย้าย เป็นไปตามวาระ แทนคนเกษียณ และเป็นบุคลากรที่เหมาะสม มีศักยภาพ ทํางานที่เป็นประโยชน์ ให้กับกระทรวงสาธารณสุขได้ และเป็นการเรียนรู้งานในทุก ๆ ด้าน แต่ละท่านยังมีอายุราชการอีกตั้ง 3-4 ปี ถึงเวลาที่เหมาะสมทุกคนก็จะได้มีคุณสมบัติที่เพียบพร้อม เพื่อก้าวสู่การเป็นการเป็นผู้บริหารสูงสุดต่อไป” นายอนุทินกล่าว
************************************ 4 กันยายน 2562